1 лютага ў Ізраільскім культурным цэнтры пры Пасольстве Дзяржавы Ізраіль у Рэспубліцы Беларусь прайшоў творчы вечар, прысвечаны 130-годдзю класіка беларускай літаратуры Змітрака Бядулі. Арганізатарам імпрэзы выступіў Дзяржаўны літаратурны мемарыяльны музей Янкі Купалы. Такі жэст — даніна сяброўству паміж літаратарамі і народамі. Выстава “Сад вашых песень”, прэзентаваная на мерапрыемстве, у снежні 2015 года была прадстаўлена ў ізраільскім горадзе Ашдод, калі ў гонар Купалы быў адкрыты памятны знак.